
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată, cu care comisia noastră a fost sesizată în fond cu adresa Biroului Permanent nr. PL.X 405 din 28 mai 2007.
	VICEPREŞEDINTE,

Petru Călian

RAPORT

asupra proiectului de Lege pentru modificarea şi completarea
Ordonanţei de urgenţă a Guvernului nr. 120/2002

privind aprobarea Sistemului de susţinere şi promovare

a exportului cu finanţare de la bugetul de stat
Cu adresa nr. PL.X 405 din 28 mai 2007, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată.
La întocmirea raportului s-a avut în vedere avizul favorabil al Consiliului Legislativ.
Prezentul proiect de Lege are ca obiect modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, în scopul asigurării condiţiilor pentru participarea agenţilor economici cu activitate de export la târgurile şi expoziţiile internaţionale şi misiunile economice care se derulează în prima parte a anului bugetar următor.

Intervenţiile legislative vizează punerea de acord a  actului normativ de bază cu atribuţiile ce revin ordonatorilor principali de credite şi Consiliului de Export, precum şi asigurarea posibilităţii încheierii de angajamente legale în anul bugetar curent pentru acţiunile promoţionale care au loc în prima parte a anului următor.  
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din parte Ministerului pentru IMM, Comerţ, Turism şi Profesii Liberale, domnul Lianu Costin –director general

La lucrările comisiei au participat 24 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 23 mai 2007.

Proiectul de Lege , potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor
In urma dezbaterii proiectului de Lege, în şedinţa din data de 05 iunie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată cu amendamentele prezentate în anexă.
	VICEPREŞEDINTE,

Petru Călian
	SECRETAR,

Radu Cătălin Drăguş


             Expert parlamentar:









                   Ene Giorgiana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de comisie

 (autorul amendamentului)
	Motivarea amendamentelor propuse

	1
	L E G E
Pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată
	L E G E
Pentru modificarea şi completarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat
	Tehnică legislativă

	2
	Art.I.- Ordonanţa de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, aprobată prin Legea nr. 663/2002, republicată în Monitorul Oficial al României, Partea I, nr. 81 din 25 ianuarie 2005, cu modificările ulterioare, se modifică şi se completează după cum urmează:
	Art.I.- Ordonanţa de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată în Monitorul Oficial al României, Partea I, nr. 81 din 25 ianuarie 2005, cu modificările ulterioare, se modifică şi se completează după cum urmează:
	Tehnică legislativă

	3
	1. După alineatul (2) al articolului (1) se introduce un alineat nou, alin. (3), cu următorul cuprins:
„(3) Propunerile de fonduri  bugetare pentru programele de susţinere şi promovare a exportului se fac de instituţiile care administrează programele respective, cu acordul Consiliului de Export.”
	nemodificat
	

	3
	2. După alineatul (2) al articolului (2) se introduce un alineat nou, alin.(3), cu următorul cuprins:

„(3) Se autorizează Ministerul Economiei şi Finanţelor să încheie angajamente legale în anul bugetar curent, pentru contractarea acţiunilor necesare organizării de târguri, expoziţii şi misiuni economice în străinătate, care se desfăşoară şi au termen de plată în anul bugetar următor.”
	nemodificat
	

	4
	3. La articolul 3, alineatul (2) va avea următorul cuprins:

„(2) Utilizarea sumelor prevăzute la art.2 se aprobă de către ordonatorii proincipali de credite, cu acordul Consiliului de Export.”
	nemodificat
	

	5
	ART.II.- Ordonanţa de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, aprobată prin Legea nr. 663/2002, republicată în Monitorul Oficial al României, Partea I, nr.81 din 25 ianuarie 2005, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	ART.II.- Ordonanţa de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, republicată în Monitorul Oficial al României, Partea I, nr.81 din 25 ianuarie 2005, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
	Tehnică legislativă

